বাসুদেব ঘটক, রাঁধতে ভালোবাসেন, আর ভালোবাসেন খেতে এবং খাওয়াতে। বাঙালি শিল্প ও সংস্কৃতি, হস্তশিল্পের পৃষ্ঠপোষক তিনি। বড় বড় রেস্তোরাঁ থেকে অলিতে গলিতে হয় চাইনিজ নয় মোগলাই খানার মেনুতে ঠাসা। বাসুদেব যখন রেস্তোরাঁ খুলবেন ভাবলেন, ঠিকই করে নিলেন ‘নো বিদেশি খানা, আমার রেস্তোরাঁয় পাওয়া যাবে খালি বাঙালি খাবার, সেই অবিভক্ত বাংলা থেকে যা চলে আসছে, আমাদের দিদা-ঠাকুমা অথবা তারও আগে যতরকম বাঙালি খানা যেগুলি হয়ত বাঙালির হেঁসেল থেকেই হারিয়ে গিয়েছে, সে সবকিছু পাওয়া যাবে এই লোকাহারে’, চ্যালেঞ্জ ঠুকে বসলেন উদ্যোক্তা বাসুদেব ঘটক।